***“Pasīvam klausītājam ir tikai informācija,***

***bet aktīvam – iespēja mainīt savu nākotni”.***

 Vidējās izglītības programmā ir paredzēts, ka ikvienam skolniekam 12. klasē jāizstrādā un jāaizstāv individuālais zinātniskās pētniecības darbs, kura izstrādes gaitā tiek veicināta skolēnu kompetence par zinātniskās pētniecības būtību, organizāciju un metodēm.  Pētījumā tiek meklētas atbildes uz sabiedrībai vai zinātnei aktuālu jautājumu, par kuru šobrīd vēl ir nepietiekošas zināšanas, tiek meklēti pieteiktās problēmas risinājumi.

Viens no svarīgākajiem posmiem zinātnisko darbu izstrādāšanā  ir piedalīšanās  zinātniski-pētniecisko darbu  konferencē. Labāko darbu autori  aizstāv  savas idejas un pētījumu, un ar tiem   pārstāv savu skolu  reģionālajā  un valsts līmenī.

 Šajā mācību gadā Rēzeknes 2.vidusskolas 12. klašu skolēni ar godu veiksmīgi pārstāvēja   un aizstāvēja  savus darbus 49.zinātniski pētniecisko darbu konferencē.

Darbu aizstāvēšanai reģionālajā ZPD konferencē  no skolas biji virzīti 7 darbi, un visi pētījumi saņēma godalgotas vietas:

 **Žogots Andrejs** - Sociālā un pilsoniskā mācību joma - Latvijas ieguldījums reģionālajā drošībā, piedaloties starptautiskajā miera uzturēšanas operācijā Kosovā – vadītāja Solovjova Reģina - **1.** **pakāpe**

 **Žukovs Mariušs** - Sociālā un pilsoniskā mācību joma - Piena konservu ražošanas uzņēmuma nozīme Rēzeknes pilsētai iepriekš, tagad un nākotnē - vadītāja Solovjova Reģina – **3.** **pakāpe**

 **Grigorjeva Anastasija, Soročina Viktorija** - Dabas zinātņu mācību joma - Rēzeknes upes ūdens kvalitātes noteikšana Rēzeknes pilsētas posmā - vadītāja Skrytnik Oxsana – **3.pakāpe**

 **Vicka Anna, Abdulmuslimova Elina** - Dabas zinātņu mācību joma - Pašfermentētas zāļu tējas kā alternatīva rūpnieciski ražotai kafijai un tējai- vadītāja Skrytnik Oxsana **-** **3.pakāpe** **Fjodorova Alesja, Stirāne Adelīna** - Kultūras izpratnes mācību joma - Mūsdienu modernās mākslas popularizēšanas zonas vizualizācija - vadītāja Peipiņa Anita **–** **3.pakāpe** **Poletajeva Anastasija** - Dabas zinātņu mācību joma **-** Medus antibakteriālās īpašības, kvalitātes pārbaude un tā lietošana ikdienā - vadītāja Cercene Anita **-** **3.pakāpe**

 **Belova Marija, Orlova Arina** - Humanitārās un mākslas zinātnes - Saistība starp matemātiku un angļu valodu Lūisa Kerola darbā “Alise Brīnumzemē” - Tretjakova Mariana – **2.pakāpe.**

 25.aprīlī 2025.g. 1.un 2. pakāpes saņēmēji ar godu pārstāvēja mūsu skolu jau 3. posmā, kurš bija organizēts Latvijas Universitātē.  No mūsu skolas iespēja aizstāvēt savus pētījumus bija Andrejam Žogotam, Arinai Orlovai un Marijai Belovai.

**Andrejs Žogots ar savu zinātniski-pētniecisko darbu ieguva 2.pakāpes diplomu un speciālo balvu no Aizsardzības ministrijas.**

 Zinātnisko darbu rakstīšana, piedalīšanās konferencē   – tās ir pirmais solis  profesijas apgūšanai, tā  ir savu talantu apzināšana, papildināšana un arī savu  kompetenču paaugstināšana.

 ZPD rakstīšana demonstrē  mērķtiecību, neatlaidību mērķa sasniegšanā, un  tas viss veido topošos speciālistus, kuri ir gatavi apgūt jaunas zināšanas un pielietot tās praksē.

***«Aktīvs klausītājs vienmēr būs soli priekšā,***

***jo viņš ne tikai uztver informāciju, bet arī izmanto to savā labā».***